cyanic-selkie/wikianc huggingface dataset:
Holocaust i Ungarn
Horthy
Horthy og hans familie ble holdt i husarrest i Bayern til de ble befridd av amerikanske styrker i april 1945. Horthy selv ble ansett som krigsfange hos de allierte, og sluppet fri i desember 1945. Han vitnet i saken mot Veesenmayer i 1948. Horthy ble ikke tiltalt, og slo seg ned i Portugal. Den Jugoslavske statslederen Josip Broz Tito argumenterte for å tiltale Horthy for det uprovoserte angrepet på Jugoslavia i 1941, og for massakrene ved Novisad i 1942. I fangenskap skrev Horthy brev til Churchill, kong George, president Harry Truman og utenriksminister Ernest Bevin der han argumenterte for at han ikke hadde noe personlig ansvar for samarbeidet med Hitler og for overgrepene begått av regjeringen i Ungarn.
Ungarske nasjonalister har hevdet at Horthy var helt uvitende om skjebnen til de deporterte og at han stanset deportasjonene straks han leste den såkalte Auschwitz-rapporten (av Rudolf Vrba og Alfred Wetzler som hadde rømt fra Auschwitz i april 1944). Horthys beslutning om å stanse deportasjonene var vesentlig for å redde jødene i Budapest. Veesenmeyer vitnet i saken mot László Endre og bemerket der at dersom Horthy hadde makt til å stanse deportasjonene i juli så kunne Horthy ha hindret deportasjonene i utgangspunktet. Horthy hadde forpliktet seg til å forsyne Tyskland med flere hundre tusen jødiske arbeidere og han gikk med på at barn, syke og gamle måtte sendes sammen med de arbeidsføre. Ifølge Braham tyder alt dokumentasjon på at Horthy og resten av den toppledelsen i Ungarn var fullt klar over den egentlige hensikten med deportasjonene.
Kommunisttiden
Det kommunistiske regimet som kom til makten etter krigen undertrykte informasjon om jødiske ungareres spesielle skjebne. I stedet ble de jødiske dødsofre slått sammen med landets øvrige tap under krigen. I Ungarn som i andre land under sovjetisk sterk innflytelse var ikke holocaust et tema i offentligheten. I det forenklede verdensbildet fantes det bare fascister (nazister) og anti-fascister, og ansvaret for krigen og lidelsen som fulgte ble plassert hos Tyskland noe som samtidig legitimerte kommunistenes maktovertakelse. I dette bildet var alle ofre anti-fascister. Antisemittismen ble i etterkrigstiden til dels utnyttet av kommunistpartiet som iscenesatte angrep på jødene i landet og politiske motstandere ble beskyldt for å være borgerlige, sionister eller kosmopolitter. Kommunistpartiet ble i stor grad tømt for jøder for å gjøre partiet mer attraktivt for majoritetsbefolkningen. Etter oppstanden i 1956 ble antisemittismen holdt i sjakk av regimet. Under Janos Kadar ble forskning på holocaust i Ungarn undertrykket. Det var særlig Brahams innsats som bragte massakrene frem i lyset blant annet med hovedverket The Politics of Genocide: The Holocaust in Hungary (1981).
Etter 1989
Etter kommunistregimets fall i 1989 har holocaust vært et beklemmende tema for skiftende regjeringer. Den ungarske staten har fokusert på å yte erstatninger til ofre for kommunistregimet. Dersom Holocaust blir fremhevet som noe unikt, blir det opplevd som en trussel mot statusen som offer for kommunismen så vel som lidelsene alle slags ungarere gjennomgikk under krigen. Ved å fremheve Ungarn som offer er det også lettere å distansere seg fra medansvar for folkemordet. Det har vært en tendens til at jødene forbindes med kommunismen og på samme måten som i mellomkrigstiden får jødene skylden for å ha innført kommunisme og slike destabilisert landet. Ifølge Randolph Braham har regjeringene etter 1989 vært konsekvente i sine anstrengelser for å renvaske Horthy-epoken. Ungarn var på den tapende siden i to verdenskriger og særlig på den politiske høyresiden er det en tendens til å se Ungarn og ungarere som offer i begge kriger. Til forskjell fra de åpne samfunnene i vest hadde Ungarn under kommunistene liten mulighet til å bearbeide historien. Viktor Orbáns generasjon av politikere (født rundt 1960) vokste opp i en tid der de ikke lærte noe om holocaust. Mange ungarere har hatt en tendens til å idealisere tiden før kommunistregimet.
Statsminister József Antall mente at man burde fokusere på de ungarerne som reddet jøder, i stedet for på jødenes lidelser. Antalls regjering var representert med ministre da Horthys levninger i 1993 ble flyttet fra Portugal til Horthys fødeby. Statsminister Gyula Horn stadfestet i 1994 at offentlige tjenestemenn hadde samarbeidet med nazistene. Etter dette har de etterfølgende regjeringene erkjent nasjonalt ansvar for holocaust i Ungarn, særlig i forbindelse med holocaustdagen og tilfeller av antisemittisme i landet. President János Áder uttalte at Auschwitz er Ungarns største gravplass og at Ungarn bisto Tyskland i deportasjonene og unnlot å beskytte sine borgere.
Etter besøk i Auschwitz i 1998 satte statsminister Viktor Orbán i gang omarbeiding av Ungarn-paviljongen. De foreslåtte endringene ville fremstille tyskerne som eneansvarlige for holocaust i Ungarn og hadde ifølge Braham som mål å rehabilitere Horthy-epoken. De foreslåtte endringene skulle fokusere på de positive sidene ved jødisk liv i Ungarn. Planene ble lagt bort etter protester.
I 2002 åpnet regjeringen museet «Terrorens hus» (ungarsk: Terror Háza) på Andrássy-bulevarden i Budapest som et minnesmerke over ofrene for pilkorsvegelsens regime og kommunistregimet. Bygget var tidligere hovedkvarter for den fascistiske pilkorsbevegelsen og etter krigen var det hovedkvarter for det hemmelige politiet ÁVH. Museet fokuserer på nazismen og kommunismen som ulykker som utlendinger bragte til Ungarn. Museet behandler holocaust som et marginalt fenomen. I 2014, 70 år etter deportasjonene, sørget Orbán for å sette opp et monument på Frihetsplassen (ungarsk: Szabadság tér) sentralt i Budapest over «ofre for den tyske invasjonen i 1944». Kritikerne sier at Orban med dette monumentet forsøker å fremstille Ungarn som uskyldig og dermed tilsløre myndighetenes medvirkning til holocaust. Braham leverte i 2014 i protest tilbake Republikken Ungarns fortjenstorden som han hadde blitt tildelt i 2011. Regjeringen argumenterte med at Ungarn mistet sin suverenitet i mars 1944, slik forordet til grunnloven av 2011 fremholder. Krisztián Ungváry og et titalls andre ledende historikere kritiserte den historiske fremstillingen og ba om regjeringen om ikke å sette opp monumentet.
Regjeringen arrangerte i 2014 en rekke markeringer og konferanser i anledning 70 år siden deportasjonene. Jødiske foreninger boikottet markeringen. Orbáns regjering avviste kritikken i 2014 og mente at ingen regjering hadde gjort mer for å vise frem ungarsk ansvar for og medvirkning til holocaust.
Et nytt holocaust-museum «Skjebnehuset» (ungarsk: Sorsok Háza) i Budapest blir kritisert for å nedtone myndighetenes rolle i holocaust og var forsinket minst tre år på grunn av kontroverser om fremstilling av holocaust i Ungarn. Budapest hadde fra før et minnesmerke og museum (ungarsk: Holokauszt Emlékközpont) i Páva-gaten etablert i 2004. «Skjebnehuset» oppfattes som et alternativ til Holocaustmuseet i Páva-gaten som har blitt kritisert av Orbán og Fidesz for fremstillingen av holocaust i Ungarn og av Horthy-epoken. Maria Schmidt, Orbáns mangeårige rådgiver og direktør for Terrorhuset, var utpekt som direktør for «Skjebnehuset» og hun uttalte at det skulle fokusere på barnas skjebne i forbindelse med deportasjonene og ikke de historiske omstendighetene. Navnet «Skjebnehuset» ble kritisert fordi det antyder at skjebnen og ikke mennesker som sto bak. Kritikerne stilte spørsmål ved behovet for et nytt museum. Museets fokus på barna ble kritisert fordi det ikke var noen forskjell i behandling av barn og voksne. Kritikken ble forsterket av at Schmidt hadde en revisjonistisk posisjon der holocaust ble ansett som underordnet eller marginalt aspekt ved krigen og der Horthy ble forsøkt rehabilitert. Terrorhuset blander sammen nazistenes og kommunistenes overgrep og er uklart om ungarske myndigheters egen rolle i Holocaust.
Minneåret 2014, «Skjebnehuset» og monumentet over tysk okkupasjon var et forsøk fra regjeringen på å skape en felles historie om holocaust i Ungarn og forbedre landets omdømme. I stedet endte det med en opphisset offentlig debatt om hvordan historien skulle minnes og fortolkes.
Ágnes Heller og György Konrád, som overlevde holocaust, har vært blant Orbáns tydeligste kritikere. Braham uttalte at han var sjokkert over hvitvaskingen av Horthy-perioden i Ungarn.
Orbán har blitt kritisert for sin rosende omtale av Horthy som eksepsjonell statsmann.
I 2017-2018 drev Orbán en omfattende kampanje mot finansmannen George Soros som overlevde holocaust i Ungarn; kampanjen beskrives som antisemittisk.
I 2019 ble det rapportert om økende antisemittisme i landet. Det bor over 100,000 jøder i Ungarn, de aller fleste i Budapest. Budapest har et de største jødiske samfunn i Europa. Blant annet driver det høyreradikale partiet Jobbik med antijødiske aktivitet offentlig.
I 2020 ble det kjent at den ungarske regjeringen vil ta bort jødiske forfattere fra den obligatoriske litteraturlisten for skolebarn i landet. Forfattere som Imre Kertész erstattes av nasjonalistiske forfattere som idealiserer Ungarn før første verdenskrigen. Noen av forfatterne som tas inn på listen er antisemittiske og støttet de ungarske nasjonalsosialistene.
Eksterne lenker
Ungarn im Zweiten Weltkrieg
Bembidion guttula
Bembidion guttula er en av billene i delgruppen (underfamilien) skyggeløpere (Trechinae) i familiegruppen løpebiller.
Systematikken innen slekten Bembidion er uavklart, enkelte deler slekten opp i flere slekter, mens andre plasserer artene i underslekter.
Utbredelse
Bembidion guttula finnes i nesten hele Europa, østover til Kasakhstan i Asia. Den finnes i Marokko i Nord-Afrika. Den er også registrert fra Norge.
Utseende
Bembidion guttula er mellom 2,8-3,5 millimeter lang, med en ganske slank og litt flat kroppsform. Dekkvingene mørke, ofte blålig svart. På sidene bakerst (spissen) en lysere flekk. Brystskjoldets bakhjørner litt avrundet. Hodet har noen parallelle panne fårer som ikke møtes i framkanten. Finnes langs strender eller steder med leire. Antenneleddene har lange hårbørster i spissen, antennens fjerde ledd har fine korte tilliggende hår. (Krever forstørrelse for å se), Fasettøynene er noe utstående. Maxillarpalpene har et lite og nålformet endeledd, dette skiller slekten fra de andre nordiske løpebillene, hvor dette leddet er mye større og mer økseformet. Mange av artene i slekten Bembidion er like hverandre og er vanskelige å artsbestemme.
Levevis
Bembidion guttula tilhører gruppen av insekter med fullstendig forvandling (holometabole insekter), som gjennomgår en metamorfose i løpet av utviklingen. Larvene er radikalt forskjellige fra de voksne, både i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres.
Daniel Wärnmark
Daniel Wärnmark (født 30. desember 1974) er en svensk fotballdommer. Han ble FIFA-dommer i 2010, og skal assistentdømme under VM i fotball 2014.
Under en kamp i Allsvenskan mellom Syrianska og AIK i 2011 ble Wärnmark angrepet av AIK-supportere på tribunen, som kastet bluss og kinaputter inn på banen. Kampen ble avbrutt og spilt videre senere.
Bulgaria under VM i friidrett 2022
Bulgaria deltar under VM i friidrett 2022 (utendørs) fra 15. til 24. juli 2022 i Eugene, Oregon i USA.
Resultater
Bulgaria er påmeldt med 1 utøver.
Veltdalseggi
Veltdalseggi er et fjell mellom Tordsvatnet og Veltdalsvatna i Skjåk kommune i Innlandet. Fjellet ligger i Reinheimen nasjonalpark, og har en høyde på 1 767 meter over havet.
Sander van Roekel
Sander van Roekel (født 28. mars 1974) er en nederlandsk fotballdommer. Han ble FIFA-dommer i 2007, og skal assistentdømme under VM i fotball 2014.
Shabab Al-Ahli Club
Shabab Al-Ahli Club (arabisk: نادي شباب الأهلي‎) er en fotballklubb fra Dubai i De forente arabiske emirater.
Det Kongelige Garnisonsbibliotek
Det Kongelige Garnisonsbibliotek var et dansk bibliotek for militærvitenskapelig litteratur som ble grunnlagt i 1785. I 2010 ble biblioteket en del av Forsvarets Bibliotek som holder til på Kastellet i København.
Erwin Zeinstra
Erwin Zeinstra (født 31. januar 1977) er en nederlandsk fotballdommer. Han ble FIFA-dommer i 2010, og skal assistentdømme under VM i fotball 2014.
Megadyptes
Megadyptes er en slekt med mellomstore pingviner (Sphenisciformes) som består av en nålevende og en utdødd art.
Pingvinenens felles stamfar levde trolig for omkring 41–39 millioner år siden. Slekten Megadyptes splittet fra Eudyptes for omkring 15 millioner år siden.
Eksterne lenker
Megadyptes
Çaykur Rizespor
Çaykur Rizespor Kulübü (stiftet 19. mai 1953) er en tyrkisk sportsklubb fra Rize. Laget er sponset av teprodusenten Çaykur.
Spillerstall
Oppdatert 7. mai 2022.
Ancognatha humeralis
Ancognatha humeralis er en bille som hører til gruppen hornbiller i familien skarabider (Scarabaeidae).
Utseende
En middelsstor (ca. 20 millimeter), avlang, blankt gulbrun hornbille. Dekkvingene har svarte flekker på "skuldrene". Den har ikke horn på hodet eller groper på pronotum, som vanlig hos Cyclocephalini kan hannen kjennes på at den har utvidete forføtter og særlig påfallende store klør på forbeina. Undersiden er tett kledt med korte, gule hår. Hodet har en avrundet "snute".
Levevis
De fleste av artene lever i høyereliggende områder. De kommer gjerne til lys om natten. Forøvrig er lite kjent om biologien deres.
Lasse Ellingsen
Lasse Ellingsen (født 9. oktober 1825, død 27. juni 1905) var en norsk lærer, lensmann og stortingspolitiker. Ellingsen vokste opp i Gulen, og fikk lærerutdannelse der av prost Niels Griis Alstrup Dahl som drev opplæring av lærere i prestegården. 17 år gammel ble Ellingsen lærer i Eidsfjorden i Gulen. I 1850 ble han lærer i Brekke og han bygde i 1852 et nytt skolehus for egne midler på Nedre Haugland.
Ellingsen var varamann til Stortinget i periodene 1862-1863, 1865-1866, 1868-1869 og 1871-1873, og han var fast representant i periodene 1874-1876 og 1877-1879.
McMurtry Spéirling
Historie
Ifølge McMurtry var motivasjonen bak bilen å se hva som er mulig å oppnå dersom man tar et steg bort fra serieproduserte gatebiler og eksisterende racingkategorier. Konseptbilen er hverken typegodkjent for vei eller homologert til racing, men er bygd for å tilfredsstille relevante sikkerhetskrav til for eksempel deformasjonssone og veltebur.
Bilen ble presentert for første gang på Goodwood-festivalen 8-11. juli 2021 hvor den gjorde et oppvisningsløp som en del av segmentet «Future of Motorsport Power» med 5 ganger Le Mans-vinner Derek Bell som sjåfør. Før det hadde utviklingen av bilen foregått i hemmelighet i over tre år.
McMurtry har annonsert at de i året etter Goodwood-festivalen i 2021 skal forsøke seg på en rekke av rekordene som har blitt satt av den elektriske konseptbilen Volkswagen I.D. R.
Spesifikasjoner
McMurtry har ikke offentliggjort masse og effekt, men har lovet at bilen skal veie under 1000 kg og ha et masse-til-effekt-forhold på minst 735 kW per 1000 kg. Produsenten hevder at dette skal være nok til å gi en akselerasjon fra null til 300 km/h på 9 sekunder og en stipulert topphastighet på over 320 km/h. Beregnet kjøretid på bane i GT3-modus er 30-60 minutter.
Bilen har bakhjulstrekk med to elektriske motorer plassert i en spesialdesignet e-aksling, og karbonbremser. Karosseriet er selvbærende og laget av karbonfiber med plass til en fører med høyde mellom 150-200 cm. Det er en egen sikkerhetsscelle for batteriet integrert i karosseriet.
Dekk
Dekkbredden er 210 mm foran og 240 mm bak, begge på 19 toms (483 mm) felger. Dette kan virke noe beskjedent for en superbil å være, og er nesten sammenligbart med vanlige produksjosbiler som pleier å ha dekkbredder på 195 mm eller 205 mm.
Människors hantverk
Människors hantverk er den svenske rockmusikeren Pugh Rogefeldts trettende album, utgitt på plateselskapet WEA i 1991.
Fra albumet ble låtene «Snart kommer det en vind», «Ingenting för ingenting», «Bröllopsklockor» og «Det är aldrig för sent» utgitt som singler. «Snart kommer det en vind» ble en hit og lå blant annet på Svensktoppens førsteplass i 1990. «Bröllopsklockor» lå en tid på Svensktoppen i 1992. De øvrige singlene nådde ikke noen listeplassering. Albumet nådde en attendeplass på albumlisten, en plassering den hadde i en uke. Totalt lå den seks uker på albumlisten. Alle låter ble skrevet av Rogefeldt, bortsett fra «Snart kommer en vind» som ble skrevet sammen med Ingemar Wallén. Flere etablerte artister medvirket på innspillingene, deriblant Åsa Jinder, bandet The Boppers oog Lasse Englund.
Sporliste
Alle låter skrevet av Pugh Rogefeldt der ingenting annet er nevnt.
Tursykkel
En tursykkel er en sykkel designet for eller modifisert for tursykling. Tursykler bør være robuste for å tåle vekten av nødvendig utstyr (for eksempel til camping og nødvendige medbrakte forsyninger) og komfortable for lange dager på sykkelsetet.
Typiske egenskaper kan inkludere:
Tursykler kan variere mye, fra landeveissykler med avslappet og behagelig rammegeometri og festepunkter for skjermer, bagasjebrett og vesker, til grussykler, terrengsykler, liggesykler eller tandemsykler. Giringen er ofte en blanding av tett fordelte gir for hastighet, kombinert med noen få lette gir for lange stigninger.
Spesifikasjoner
Tursykler har vanligvis bagasjebrett både foran og bak designet for å holde sykkelvesker og andre typer bagasje. De har ofte komfortabelt styre og sete for lange turer.
Ramme
Tursykler med bukkestyre kan se ut som landeveissykler, men rammegeometrisne skiller seg ofte kraftig ved å ha lengre akselavstand og mer stabil styregeometri, samt mange festepunkter for bagasjehyller, skjermer, lys, flaskeholdere, verktøy og reservedeler. Kjedestagene må være lange nok for å feste sykkelvesker uten at de kommer borti rytterens hæler, og hele rammen må være stiv nok til å håndtere lange utforkjøringer i høy hastighet med fullt last.
Noen sverger til stålrammer og -gafler i tilfelle det blir behov for sveisereparasjoner på avsidesliggende steder, men aluminium og titan brukes også av mange.
Hjul
Tursykler utstyres av og til med sterkere hjul med doble felgvegger og vanligvis 36 eiker, og noen ganger så mye som 48 eiker.
Dekkene kan være grove for bedre grep på grus, eller med mindre rullemotstand for sykling på asfalt. Både skivebremser og felgbremser er brukt.
Både 622 mm landevegshjul (700C, ISO 622) og 660 mm terrenghjul (26", ISO 559) er vanlige. Terrengstørrelsen foretrekkes av enkelte til ekspidisjonsturer fordi de ofte er mer holdbare og kan være enklere å erstatte på avsidesliggende steder i verden. På eldre tursykler fra før 1980-årene ble 630 mm (27") hjul brukt.
Tilhenger
Istedenfor sykkelvesker foretrekker noen ryttere sykkeltilhenger. Tilhengere muliggjør også tur med sykler som det er vanskelig å feste stativer på. Tilhengere med sidestilte hjul reduserer imidlertid manøvrerbarheten siden de ikke lener seg med sykkelen, og er heller ikke særlig egnet for turer i fjellområder eller i ulendt terreng. Derimot er 1-hjulshengere ekstremt manøvrerbare og tilhengerhjulet sporer veldig tett med bakhjulet. Disse kan være egnet til lett kjøring på stier med cirka 40 cm bredde.
Tilhengere har en fordel i forhold til sykkelvesker på smale stier fordi sykkelen i seg selv da ikke bærer særlig ekstra vekt, bortsett fra noe på bakakselfestet (selve hengeren kan eksempelvis lastes med inntil 70 kg). Hengere vil vanligvis gå klar alle hindringer som sykkelens krankhus går klar.
Gino Rossi
Gino Rossi (født 29. mai 1908, død 1987) var en italiensk bokser som deltok i de olympiske leker 1932 i Los Angeles. Rossi vant en olympisk sølvmedalje i boksing i OL 1932 i Los Angeles. Han kom på andreplass i den nest tyngste vektklassen, lett tungvekt (79,4 kg), i finalen tapte han til sørafrikanske David Carstens. Det var åtte boksere fra åtte nasjoner som stilte i klassen lett tungvekt som ble avviklet i perioden 10. til 13. august 1932.
Kinesisk Taipei under VM i friidrett 2022
Kinesisk Taipei deltar under VM i friidrett 2022 (utendørs) fra 15. til 24. juli 2022 i Eugene, Oregon i USA.
Resultater
Kinesisk Taipei er påmeldt med 3 utøvere.
Kaldvellkinn
Kaldvellkinn er et fjell i Oppdal i Trøndelag. Det har en høyde på 1 767 meter over havet.
Kommuner i departementet Haute-Corse
Dette er en liste over de 236 kommunene i departementet Haute-Corse i regionen Korsika i Frankrike.
Antonio Milic
Antonio Milic (født 10. mars 1994) er en kroatisk fotballspiller som spiller for den polske klubben Lech Poznań.
Nordli (Oslo)
Nordli, også kalt Lille Li, er en gård som ligger i Sørliveien på Klemetsrud. Nordli ligger like ved gården Sørli (Store Li). Disse gårdene omtales først i 1529 som Li gård. I 1570-årene omtales tre gårder som siden ble delt i to. I 1665 ble Nordli solgt av kronen og er i dag i slektens eie som fremdeles driver gården. Nordli hadde en husmannsplass kalt Lille Nordli som ligger like øst for gården.
Ringerike Grand Prix 2016
Ringerike Grand Prix 2016 var den 41. utgaven av Ringerike Grand Prix og ble arrangert 8. mai 2016 av Ringerike Sykkelklubb. Rittet var klassifisert som kategori 1.2 av Det internasjonale sykkelforbundet (UCI).
Hovedrittet ble vunnet av Trond Håkon Trondsen. I juniorrittet var Martin Bugge Urianstad fra Stavanger Sykleklubb først over målstreken.
Resultater
Av 183 påmeldte ryttere var det 173 som startet og 37 som fullførte.
I juniorrittet var det 69 påmeldte, 59 som startet og 44 som fullførte.
Store Li
__DISAMBIG__
Håkon Herdebreis saga
Håkon Herdebreis saga (norrønt: Sagan af Hákoni herðibreið) er den sekstende og nest siste sagaen i sagasamlingen Heimskringla. Sagaen ble skrevet omkring 1230 av den islandske høvdingen, skalden og historikeren Snorre Sturlason. Håkon Herdebreis saga handler hovedsakelig om den norske kongen Håkon Herdebrei, som var konge fra 1159 til 1162, men også om hans onkel Inge Krokrygg, som var konge fra 1136 til 1161.
Om sagaen
Håkon Herdebreis saga består av 21 kapitler, og omhandler perioden fra 1157 til 1161. Sagaen starter med at flokken som hadde fulgt Håkons onkel Øystein Haraldsson tok Håkon til konge etter Øysteins død, og slutter med Inges død i slaget ved Ekeberg. Sagaen inneholder også et skaldekvad av skalden Einar Skulason, i tillegg til anekdoter om væringer. Historien om resten av Håkons liv kan leses i Magnus Erlingssons saga.
Bakgrunn
Både Håkon og Inge var konger i den konfliktfylte borgerkrigstiden. På denne tiden stod striden om kongedømmet mellom Inge på den ene siden og Håkon på den andre. Inge og hans menn drepte Inges brødre Sigurd (Håkons far) og den nevnte Øystein i henholdsvis 1155 og 1157. Håkon nevnes for første gang i Haraldssønnenes saga, sagaen om Inge, Sigurd og Øystein. Håkon var sønn av Sigurd og en tjenestejente fra Viken, Tora, og han vokste opp på gården der Tora arbeidet. Vi får også høre at Håkon var med i flokken til onkelen Øystein etter Sigurds død. Etter at både Sigurd og Øystein var døde, støttet mennene deres Håkon i kampen om kongedømmet mot Inge. Det var hovedsakelig i Trøndelag at Håkon hadde støtte. Det var også dette området hans far Sigurd hadde hatt. Onkelen og motstanderen Inge hadde mest støtte i Viken og på Vestlandet. Inge var sterkt funksjonshemmet, og det var hans lendmann Gregorius Dagsson fra Bratsberg i Skien som ledet Inges menn, sammen med Erling Skakke. Håkons fremste mann var Sigurd Hallvardsson fra Ringsaker.
Sagaens handling
Sagaen starter med at Håkon blir tatt til konge over flokken som hadde støttet hans far og onkel. Dette var i 1157, og Håkon var da kun ti år gammel. Han blir imidlertid ikke regnet som offisiell konge før i 1159, da han ble kongehyllet av trønderne på Øretinget i Trondheim. Tiden som fulgte var preget av spredte kamper mellom Inges og Håkons menn. Partene møttes i 1159 ved Gøta elv, hvor det ble et slag ved Hisingen. I beskrivelsen av forløpet til slaget gjengir Snorre flere taler, etter sigende holdt av henholdsvis Gregorius Dagsson, Erling Skakke, kong Inge og Sigurd Hallvardsson. I kapitlene 10 og 11 beskriver Snorre slaget. Det var Inge og mennene hans som kom best utav slaget. Einar Skulasson beskriver slaget slik: I elva, uten mannskap, mangt blodstenkt skip fikk flyte. Hæren spente buen og skjøt på våte hjelmer, før høvdingfølget flyktet fra hærskip opp i landet, Sterkt i striden Håkons flokk av hærmenn minket
Knoppsjøorre
Knoppsjøorre er en fugl i andefamilien.
Håkon Herdebreis saga
Sagaens handling
Året etter, i 1160, kom Inges fremste menn Gregorius og Erling i krangel. Gregorius dro derfor alene mot Håkon og hans menn, som befant seg i Viken. Håkon og Sigurd Hallvardsson brente ned flere gårder i Ranrike (Båhuslen), blant annet gården der Gregorius' søster bodde med sin mann og sønn. Håkon og Sigurd tok denne gutten, Gregorius' nevø, til fange, og Gregorius satte etter for å få gutten tilbake. Gregorius og hans menn tok igjen Håkon og Sigurd og hæren deres ved Bäveåen. Gregorius gikk ut på den utrygge isen på elven, og satte seg fast. Da fikk en av Håkons menn drept ham med en pil i strupen. Kong Inge ble forferdet da han fikk høre om Gregorius' død, og ønsket å hevne sin lendmann og venn. Inge var da i Oslo, og Håkon og mennene hans nærmet seg. I kapittel 16 til 18 forteller Snorre om slaget ved Ekeberg på isen utenfor byen 4. februar 1161. Her ble kong Inge drept. Etter slaget skal Håkon ha lagt under seg hele landet. Han og mennene hans hadde møte om landsstyringen i Hallvardskirken. Snorre forteller at Kristin, kusine av Inge og konen til Erling Skakke, betalte en mann for å spionere på Håkon. De to siste kapitlene er viet til to anekdoter om en norsk og en svensk mann som dro i tjeneste hos keiser Alexios i Miklagard.
Gary Anderson
Gary Anderson er navnet til flere personer:
Milovan Ristić
Milovan Ristić (født 1. mai 1974) er en serbisk fotballdommer. Han ble FIFA-dommer i 2009, og skal assistentdømme under VM i fotball 2014.
Michele da Cuneo
Michele Cuneo (født 1448 i Savona, død 1503 samme sted) var en italiensk navigatør som deltok i sin venn Christopher Columbus' andre seilas til den nye verden. Ekspedisjonen seilte fra havnen i Cádiz den 25. september 1493 og utforsket kystene av øyene Hispaniola, Cuba og Jamaica.
Etter sin retur til Spania, skrev Michele da Cuneo et brev til den genovesiske adelsmannen Gerolamo Aimari å informere ham om hva han hadde sett (det ble skrevet mellom 15. oktober og 28. oktober 1495). Dette brevet er en viktig kilde for møtet mellom oppdagerne og innbyggerne i den nye verden.
Liu Ying
Liu Ying (født 23. november 1985) er en kinesisk terrengsyklist.
Erik Blomqvist
Erik Blomkvist eller Erik Blomqvist er navnet til flere personer:
Charles Caruana
Charles Caruana (født 9. oktober 1932 i Gibraltar, død 1. oktober 2010 på St Bernard's Hospital samme sted) var katolsk biskop av Gibraltar.
Bakgrunn
Charles Caruana ble født i den britiske kolonien Gibraltar; en gruppe av den maltesiske slekten Caruana hadde bosatt seg der på 1800-tallet. Hans oldefar flyttet dit med hans bestefar og dennes fiew veødre. Med dette var Charles Caruana annengenerasjons gibraltianer. Da han ble født bodde familien i Lynch's Lane, rett ved Main Street.
Dalibor Đurđević
Dalibor Đurđević (født 25. mars 1973) er en serbisk fotballdommer. Han ble FIFA-dommer i 2011, og skal assistentdømme under VM i fotball 2014.
Charles Caruana
Bakgrunn
Familien Caruana ble evakuert til England under andre verdenskrig, og han tilbrakte krigen først i London ved Notting Hill - inn og ut av undergrunnstasjonen der i seks måneder under blitzen, og så re-evakuert til Nord-Irland, hvor han ble oppdratt av Christian Brothers. Han virket som offiser og i embetsverket og begynte på presteseminaret i 1953.
Prest
Den 24. mai 1959 ble han ordinert til prest. Hans første pastorale oppdrag var som assisterende prest ved Gibraltars katedral. Seks år senere ble han utnevnt til kapellan i Jesu Hjerte-kirken. I 1975 ble han utnevnt til administrator av katedralen av biskopen av Gibraltar, Edward Rapallo. Han var sykehusprest ved Saint Bernard Hospital i over 12 år og fengselsprest i over 10 år. Biskop Bernard Patrick Devlin utnevnte ham til generalvikar; pave Johannes Paul II utnevnte ham til monsignor.
Biskop
Den 14. februar 1998 ble Charles Caruana utnevnt til biskop av bispedømmet Gibraltar av pave Johannes Paul II. Han ble ordinert til biskop den 24. mai 1998 av erkebiskopen av Westminster i England, kardinal George Basil Hume O.S.B.; medkonsekratorer var Michael George Bowen, erkebiskop av Southwark i England, og tidligere biskop av Gibraltar, Bernard Patrick Devlin.
Charles Caruana arbeidet meget med arbeiderbevegelsen for kristne unge (Movimiento de Trabajadores Jóvenes Cristianos). Sammen med Edward Rapallo grunnla han den katolske karismatiske fornyelsesbevegelse i Gibraltar (Movimiento de Renovación Carismática Católica de Gibraltar).
På sin fødselsdag i 2007 sendte han sin avskjedssøknad til Paven, i pakt med Kirkelovens anvisninger. Den 18. mars 2010 meddelte Den hellige stol at søknaden var blitt innvilget, og at den meste biskop av Gibraltar skulle bli den engelske redemptoristpresten Ralph Heskett.
Episkopalgenealogi
Hans episkopalgenealogi er:
Julenatt hos Prøysen
Julenatt hos Prøysen er et norsk musikkprogram med Guri Solberg som ble sendt ved adventstider på TV 2 i 2017. Programmet ble sendt fra Prøysenhuset i Ringsaker.
George Anthony Giannoumis
George Anthony Giannoumis (født i 1979) er en norsk-amerikansk forsker og førsteamanuensis ved Institutt for informasjonsteknologi ved Oslomet – storbyuniversitetet. Giannoumis er født i byen Charlotte i den amerikanske delstaten Nord-Carolina.
Giannoumis' fremste forskningsinteresser er universell utforming av informasjons- og kommunikasjonsteknologi, universell e-tilgjengelighet, teknologilovgivning og bærekraftig utvikling.
Utdanning og yrkeskarriere
Giannoumis har en mastergrad i global helse fra Temple University i Philadelphia. Tittelen på masteroppgaven var A Systematic Review of the Unintended Effects of Legislation on Population Health. Giannoumis har dessuten en doktorgrad i komparativ europeisk og internasjonal rett fra Universitetet i Bergen. Temaet for doktoravhandlingen var IKT-hjelpemidler for personer med funksjonsnedsettelser, og hadde tittelen Implementing Web Accessibility Policy: A comparative case study of the United Kingdom, Norway and the United States.
Giannoumis har blant annet arbeidet som vitenskapelig assistent ved Guru Charitable Foundation og som gjesteforsker ved Burton Blatt Institute ved Syracuse University. I 2011 ble Giannoumis tildelt et stipend fra EU-programmet Marie Skłodowska-Curie Actions (MSCA). Stipendet førte ham til Velferdsforskningsinstituttet NOVA, der han forsket på overvåking, gjennomføring og håndheving av lover og politikk forbundet med universell e-tilgjengelighet. 2014 ble han ansatt som førsteamanuensis ved Institutt for informasjonsteknologi ved Oslomet – storbyuniversitetet.
Giannoumis har også vært gjesteforsker og gjesteforeleser ved National University of Ireland, Galway, Maynooth University, Communication University of China, Sapienza-universitetet og Universitetet i Padua. Han har dessuten deltatt i Mozambique Norway Accessibility Project (MAP) - et samarbeidsprosjekt mellom Oslomet og Eduardo Mondlane University, ment å styrke forskningssamarbeid og studentutveksling innenfor områdene universell utforming og IKT-tilgjengelighet.
Giannoumis er viserapportør for FN-organet Den internasjonale telekommunikasjonsunion, i spørsmål vedrørende teknologitilgjengelighet og digital likestilling. Han er også medlem av underutvalget i organisasjonen EQUALS Global Partnership for Gender Equality in the Digital Age, og er medgrunnlegger og styreleder i Global Universal Design Commission Europe (GUDC) og tenketanken MyGoverNext Oslo. Han er også styremedlem i studentorganisasjonen Gender Equality in Technology. Giannoumis har tidligere vært medlem av Association for Computing Machinerys (ACM) ekspertutvalg for mangfold og inkludering.
Forskningsprosjekter
Giannoumis har deltatt i flere store forskningsprosjekter. Blant dem er to EU-finansierte prosjekter:
Giannoumis deltar nå i følgende forskningsprosjekter:
Vitenskapelige publikasjoner
Et utvalg av Giannoumis' publikasjoner:
En fullstendig liste over Giannoumis' publikasjoner ligger på Oslomets ansattside.
Geneviève Halévy
Geneviève Halévy, senere Geneviève Bizet og Geneviève Straus (født 26. februar 1849 i Paris, død 22. desember 1926 i samme by), var en fransk salonnière. Hun inspirerte Marcel Proust som modell for hans skikkelser Duchesse de Guermantes og Odette de Crécy i À la recherche du temps perdu.
Bakgrunn
Geneviève Halévy var datter til komponisten Jacques-Fromental Halévy og hans hustru Léonie g. Rodrigues-Henriques, begge jødiske. Hun mistet faren da hun var 13 år gammel og storesøsteren da hun var 15 år. Moren led i perioder av mental instabilitet.
I 1869 giftet hun seg med Georges Bizet, som hadde vært farens elev, og fødte i 1871 deres sønn Jacques, som ble skolekamerat med Marcel Proust. Bizet døde av et plutselig hjerteslag i 1875.
Salonnière
Geneviève flyttet til onkelen Léon Halévy, og åpnet en salon for sin nevø Ludovic Halévy, der hun hjalp ham med å ta imot kremen av sidens paisiske kunstnermiljø. Denne salongen ble kjent som Ludovics torsdager (Les jeudis de Ludovic).
Etter noen få år åpnet hun sin egen salon der en distingvert skare, bestående av blant annet baron aog baronesse Alphonse de Rothschild, comtesse Potocka, duchesse de Richelieu, Comtesse de Chevigné, født de Sade (en annen modell for den litterære skikkelse Duchesse de Guermantes) kunne møte forfattere og intellektuelle som Guy de Maupassant, Henri Meilhac, Georges de Porto-Riche, Paul Bourget, Paul Hervieu, Joseph Reinach og hennes nevø Ludovic.
I 1886 giftet hun seg med advokaten Émile Straus, en bekjent av familien Rothschild, og hennes salon ble etterhvert stadig mer fasjonabel: Hun mottok der Robert de Montesquiou og hans niese Comtesse Greffulhe, malere og journalister. Mange av støttene av Alfred Dreyfus' sak møttes i Mme Straus' salon, blant dem Marcel Proust som var en av de første intellektuelle som undertegnet petisjonen i avisen L'Aurore under Dreyfussaken. Etter denne saken var over, mistet salongen en del av sin prominens.
Etter 1910 ble hun stadig mer deprimert, og isolerte seg fra samfunnslivet. Hennes sønn begikk selvmord i 1922, få år før Prousts død, og hun selv døde i 1926.
Yoann Barelli
Yoann Barelli (født 17. august 1985) er en fransk terrengsyklist.
Lido (artist)
Peder Losnegård (født 26. oktober 1992), bedre kjent under artistnavnet Lido (tidligere LidoLido), er en norsk artist, låtskriver og musikkprodusent fra Tysvær, Rogaland.
Tidlig liv
Peder Losnegård vokste opp i en musikalsk familie. Hans far er gospeldirigent og Peder ble tidlig påvirket av gospel og vestkystpop. Da Peder var 10 år møtte han den amerikansk gutten Cody, som introduserte han for hiphop og RnB.
Tidlig karriere
Losnegård deltok i MGP jr. i 2005, under navnet «Lil’ P». Dette artistnavnet var opprinnelsen til navnet «LidoLido», da han på en reise til Kenya samme året møtte barn i Mathareslummen som ikke klarte å uttale «Lil’», men kalte ham «Lido». De neste fem årene gav LidoLido ut fem gratis mixtaper på nettet; trilogien «Play-Loud Music», «The Fresh Breath» og «The Good Guy Mixtape». Han gav også ut sin første offisielle singel «Go’n Be Gone» på plateselskapet Fairplay Ent. Etter hans siste utgivelse, opptrådte Losnegård på NRKs Lydverket og signerte en platekontrakt med Universal Music Norway. Samtidig fullførte han videregående skole på musikklinjen ved Skeisvang videregående skole i Haugesund.
2011-
I 2011 kom LidoLidos første gjennombrudd med singelen «Different». Den ble en radiohit og blant annet årets mest spilte låt på NRK P3. Oppfølgeren «Turn Up The Life» feat. Yosef (MadCon) og Timbuktu, ble en enda større hit, mye grunnet opptreden på den TV-sendte Spellemannsprisutdelingen. LidoLido ble samme år valgt til å besøke den såkalte Stargate-skolen.
Skatoll
Skatoll (fra middelalderlatin scatula, «pengeskrin») er et kombinasjonsmøbel for oppbevaring, en høy kommode, med åpne rom, skuffer og skriveklaff. Nederst er det kommode, et rom dekket av en klaff som kan bli slått ut til et bord i midten og en tilbaketrukket kommode med småskuffer øverst. Skatoll var moderne i barokktiden som kombinerte skrive- og oppbevaringsmøbel, og de er brukt helt frem til vår tid.
Storslåtte og utsmykkede skatoll med skjulte rom er i dag ettertraktede bondeantikviteter. I nyere tid ble skatollene bygd enklere. I prinsippet minner skatollet om en sekretær, men sistnevnte er gjerne penere bygd.
Australia under VM i svømmesport 1994
Australia deltok under VM i svømmesport 1994 i Roma i Italia mellom 1. og 11. september 1994 og tok tolv medaljer.
Baniyas Club
Baniyas Club (arabisk: نادي بني ياس الرياضي) er en fotballklubb fra Abu Dhabi i De forente arabiske emirater.
Hanåa
Hanåa eller Hanoa, er en gård som ligger vest for Setertjern i Østmarka og har historie helt tilbake til 1600-tallet. På samme sted lå den langt eldre Helletjern seter, også kalt Hellekindset.
Sivasspor
Sivasspor (stiftet 9. mai 1967) er en tyrkisk sportsklubb fra Sivas. Lagets beste plassering er en 2. plass i Süper Lig sesongen 2008–09.
Spillerstall
Oppdatert 11. mai 2022.
Velocette
Velocette var et britisk motorsykkelmerke med hovedkvarter i Birmingham. Firmaet som bygde motorsyklene var det familie-eide Veloce Limited som ble etablert i 1905. Til å begynne med bygde de firetakts motorsykler med navnet Veloce. I 1913 bygde de sin første motorsykkel med totaktsmotor og kalte den Velocette. Denne modellen ble godt mottatt, og alle senere modeller brukte merkenavnet Velocette. Velocettes motorsykler vant mange løp og mesterskap og satte flere fartsrekorder. Utover 1960-tallet økte konkurransen fra blant andre japanske motorsykkelmerker, og fallende salg og underskudd gjorde at selskapet oppløste seg selv i 1971. Selskapet var i familien Goodmans eie helt til nedleggelsen.
Historie
Firmaet ble grunnlagt av den tysk-fødte Johannes Gütgemann. Han flyttet til England og endret navnet sitt først til John Taylor, så til John Goodman i 1911 etter å ha fått britisk statsborgerskap. Han var i sykkel-bransjen og etablerte selskapet Taylor, Gue Ltd sammen med William Gue - en annen sykkelreparatør. De bygde sykkelen Hampton samt sykkel-rammer og -deler. I 1905 bygde de en motorsykkel med 500 kubikkcentimeters sideventilert motor og ga den navnet Veloce (veloce er italiensk og betyr rask). Motorsykkelen ble ingen suksess, og selskapet ble nedlagt noen måneder senere. John Goodman hadde beholdt rettighetene til navnet, og i 1905 etablerte han selskapet Veloce Limited på egen hånd. I 1906 bygde Veloce Ltd. sin første motorsykkel - som også ble kalt Veloce. I 1912 begynte de produksjon av sin første motorsykkel med egenprodusert motor. Det var en 2,5 hestekrefters 276 cm3 firetaktsmotor med innsugsventilen i toppen og eksosventilen på siden. I en tid da drypp/plaske-smøring var normen, hadde Veloce-motoren trykksmøring.
Den første Velocette
I 1913 lanserte Veloce en lettvekts motorsykkel med egenprodusert 206 cm3 totaktsmotor. Denne modellen fikk navnet Velocette ("liten Veloce") og kom i to versjoner. Standard-versjonen hadde direkte reimdrift, mens Deluxe-versjonen hadde en totrinns gearkasse. I 1916 ble sønnene Percy og Eugene medeiere i selskapet. Under og etter første verdenskrig produserte Velocette stort sett bare totakts motorsykler. Tidlig på 1920-tallet begynte imidlertid toppventilerte firetakts-motorer å overgå totaktsmotorer i ytelse. Dette - kombinert med bedre driftssikkerhet, gjorde at firetaktere økte i popularitet.
I 1924 fikk Percy Goodman i oppdrag å utvikle en ny og moderne firetaktsmotor som kunne forsvare Velocettes markedsposisjon. I 1925 ble K-modellen introdusert. Den hadde en nyutviklet toppventilert 349 cm3 motor med overliggende kamaksel. 2 Velocette 350 K deltok på Isle of Man Tourist Trophy, men på grunn av tekniske problemer og barnesykdommer med motorkonstruksjonen fullførte ingen av dem. Basert på erfaringene fra den mislykkede Isle of Man-deltagelsen i 1925 ble motoren og sykkelen modifisert og forbedret, og i 1926 vant Alec Bennet Isle of Man Junior TT med løpsversjonen av K-modellen. De to andre Velocettene kom på henholdsvis femte- og niendeplass. Dette satte Velocette "på kartet", og selskapet måtte øke produksjonskapasiteten sin på grunn av mange bestillinger på både gate- og løpssykler. De etablerte seg i nye lokaler i bydelen Hall Green i Brimingham.
Andre verdenskrig
Etter utbruddet av Andre verdenskrig fikk Veloce Ltd. kontrakter med Air Ministry. Motorsykkelproduksjonen fortsatte, men i mindre skala enn før krigen. Selskapet produserte også militære motorsykler i tillegg til de sivile versjonene. Etter krigen ble modellen LE (forkortelse for Light Engine) lansert. Dette var en scooter-modell med en vannkjølt tosylindret sideventilert firetakts boksermotor med slagvolum 149 cm3. I etterkrigstidens Storbritannia med varemangel og rasjoneringer, solgte den godt. Velocette LE ble også brukt av det britiske politiet. Faktisk ble LE selskapets mestselgende modell totalt. Veloce utviklet scooter-modellene Viceroy og Vogue som LEs etterfølgere, men de var for påkostede og dyre til at de greide å hevde seg like godt i det tøffe scooter-markedet som LE.
Veloce fortsatte å produsere motorsykler med énsylindrede firetaktsmotorer med slagvolum 350 og 500 cm3. Disse syklene hevdet seg godt i løp, og Velocette tok første, andre, tredje og fjerdeplass i Isle of Man Junior TT i 1947. I 1949 ble Freddie Frith verdensmester på bane i 350-klassen med en Velocette, en bragd som ble gjentatt av Bob Foster året etter (1950).
Siden Veloce var et forholdsvis lite selskap med begrensede midler, ble satsingen på motorsykkelløp redusert til fordel for utvikling av nye gate-modeller. I 1956 ble modellene Velocette Venom og Viper introdusert. Dette var motorsykler med henholdsvis 500 (Venom) og 350 cm3 (Viper) énsylindrede motorer og fjæringsrammer. Motorene var toppventilerte og hadde aluminiumstopp, men hadde ikke overliggende kamaksel. I 1964 ble Venom modifisert og videreutviklet til modellen Thruxton som ble introdusert i 1965. Dette ble den siste modellen Veloce Ltd. utviklet før nedleggelsen i 1971.
Viktor Josef Dammertz
Viktor Josef Dammertz OSB (født den 8. juni 1929 i Schaephuysen i Rheinprovinz i Fristaten Preussen i Tyskland; død den 2. mars 2020 i Erzabtei Sankt Ottilien i Eresing i Bayern i Tyskland) var en tysk benediktiner. Han var den 82. biskop av Augsburg (1993–2004). Tidligere var han generalsekretær for benediktinerkongregasjonen i erkeabbediet Sankt Ottilien i Oberbayern, deretter erkeabbed (1975–1977) og deretter abbedprimas for den verdensomspennende benediktinerkonføderasjon, med sete i Roma (1977–1993).
Bakgrunn
Josef Dammertz var sønn av Engelina og Wilhelm Dammertz. Fra 1950 til 1957 studerte han filosofi og katolsk teologi i Münster, Innsbruck og Roma. I 1954 gikk han inn i novisiatet til misjonsbenediktinerne i erkeabbediet Sankt Ottilien. Han avla sine timelige ordensløfter den 16. september 1954 og sine evige løfter den 16. september 1957.
Prest i benediktinerordenen
Han ble ordinert til diakon 22. desember 1956 i San Francesco-basilikaen i Assisi. I St. Ottilien, kort tid etter studiene, og den 21. september 1957 ble han presteviet av biskop Joseph Freundorfer. Fra 1957 til 1960 studerte han kanonisk rett ved Institutt for kirkerett ved Ludwig-Maximilians-Universität München, som han fullførte med doktorgrad i februar 1962. Doktorgradsavhansdlingen hadde tittelen «Das Verfassungsrecht der benediktinischen Mönchskongregation in Geschichte und Gegenwart.»
Fra 1960 til 1975 var han kongregasjonssekretær i Benediktinerkongregasjonen St. Ottilien. I 1975 ble Dammertz valgt til erkeabbed av erkeabbediet St. Ottilien, og ble benedisert av biskopen i Augsburg, Josef Stimpfle. To år senere ble han valgt til abbedprimas for den verdensomspennende benediktinerkonføderasjonen, med sete i Roma, der han også hadde overoppsynet med Sant'Anselmo all'Aventino. Hans etterfølger i dette embedet ble amerikaneren Rembert Weakland.
Biskop av Augsburg
Hans utnevnelse til biskop av Augsburg ble offisielt kunngjort julaften 1992, og han ble bispeviet av erkebiskopen av München og Freising, kardinal Friedrich Wetter den 30. januar 1993, kvelden før 1000-årsdagen for den pavelige kanonisering av biskop Ulrich (31. januar 993, ved pave Johannes XV), som var biskop av Augsburg. Medkonsekratorer var den apostoliske nuntius til Tyskland, erkebiskop Lajos Kada, og den emeriterte biskop av Augsburg, biskop Josef Stimpfle.
Fra 1994 var han formann for kommisjonen for geistlige kall og kirkelige tjenester i Den tyske katolske bispekonferanse og også medlem av Vatikanets kongregasjon for institutter for gudviet liv og selskap for apostolisk liv. I november 1996 ble biskop Dammertz utnevnt til det pavelige råd for tolkningen av lovtekster.
Lillan Westli
Lillan Elisabeth Westli (født 15. februar 1972) er en norsk tidligere skøyteløper. Hun representerte Norge og Kongsvinger Idrettslag.
Internasjonale mesterskap
Junior-VM på skøyter deltatt i ett VM ved en konkurranse.
Sammenlagt i verdenscupen
0 = ikke samlet poeng under nevnte sesong, men deltatt.
Viktor Josef Dammertz
Biskop av Augsburg
På sin 75-årsdag (8. juni 2004) innvilget pave Johannes Paul II biskop Dammertz' forespørsel om aldersmotiverte avskjedssøknad. Etter flere år som prest for søstrene til St. Alban i Dießen am Ammersee, returnerte Dammertz til sitt hjemmekloster St. Ottilien i januar 2018, hvor han døde den 2. mars 2020 i en alder av 90 år. Hans grav er i krypten i katedralen i Augsburg.
Episkopalgenealogi
Hans episkopalgenealogi er:
Jurij Skvortsov
Jurij Aleksandrovitsj Skvortsov (russisk: Юрий Александрович Скворцов) (født 20. februar 1929 i Moskva, død 1998 ) var en russisk skihopper som konkurrerte internasjonalt for Sovjetunionen i årene 1953-1959.
Han ble sovjetisk mester i skihopping i 1948, 1949, 1952 og 1953. I VM i Falun i 1954 ble han nummer 31. Skvortsov vant avslutningsrennet i den tysk-østerrikske hoppuka 1955/56, som på grunn av snømangel var flyttet fra Bischofshofen til Hallein. Han deltok også i Hoppuka året etter. Skvortsov vant hopprennet i studentlekene i Semmering i 1953 og tok andreplass i studentlekene i Zakopane i 1956.
Svømming under Sommer-OL 2020 – 400 meter individuell medley menn
400 meter individuell medley for menn under Sommer-OL 2020 vil finne sted i Tokyo Aquatics Centre den 24. til 25. juli 2021.
Forsøksheat
De åtte raskeste svømmerne, uavhengig av heat, gikk videre til finalen.